בס"ד, יום ח' תמוז תשע"ג

מבחן על גמרא ושו"ע חו"מ הלכות טוען ונטען סימנים פ"ג פ"ד.
בתשובה ציין דעת הפוסקים עם מקורם בגמרא ובראשונים.

א.	ראובן חייב לשמעון שתי הלואות, הלואה אחת זמן פירעון הוא חודש ניסן ויש לו ערב על הלואה זו, הלואה שניה זמן פירעון הוא חודש תמוז ואין לו ערב על הלואה זו,  ראובן החזיר לשמעון בחודש סיון חוב אחד ולא פירש על איזה הלואה הוא פורע, שמעון אומר שלקח את המעות עבור הלואה שזמנו תמוז, הלואה שאין לו עליה ערב, וראובן אומר שהתכוין לפרוע את ההלואה שזמן פירעון הוא חודש ניסן, ולפטור את הערב מערבותו, מה הדין.
		ב. ומה הדין אם שתי ההלואות עדיין לא הגיע זמן פירעונם.	

ב.	ראובן חייב לשמעון שתי הלואות, אחת יש עליה ערב, אחר שהיגיע זמן ברעונם החזיר ראובן חוב אחד ואמר לשמעון שפורע את החוב שיש עליו ערב, שמעון קיבל את הכסף בשתיקה, עתה אומר שמעון שבשעת קבלת המעות התכוין לפרעון החוב שאין עליו ערב. מה הדין.
		ב. ואם המלוה קבל את הכסף על החוב שיש עליו ערב, אבל עתה רוצה לחשבן על 
		    החוב שאין עליו ערב, מה הדין.

ג.	ראובן חייב לשמעון שתי הלואות בע"פ, אל הלואה אחת יש ערב, ראובן החזיר לשלמעון חוב אחד, וטוען שהוסכם ביניהם שהפרעון יהיה על החוב שיש עליו ערב, ושמעון אומר שהסכים שהפירעון יהיה על חוב שאין עליו ערב, מה הדין.
		ב. ואם שתי ההלואות היו בשטר.

ד.	הרמ"א מביא בסימן פ"ב שתי דעות אם אומרים "מיגו להוציא", מה המקור שאין אומרים "מיגו להוציא", הרי זו טענה טובה.

ה. איתא במשנה "הפוגם את שטרו לא יפרע אלא בשבועה", האם שה רק אם הלוה טוען שפרע כל החוב, או שאינו טוען שפרע.
		ב. האם הבן תובע חוב אביו בשטר, ואומר שהלוה פרע לו (לבן) חלק מהחוב, האם  
		   יש כאן את הדין פוגם את שטרו.  

ו.	ראובן חייב לשמעון חוב של אלף זוז בשטר, ועדיין לא היגיע זמן הפירעון, שמעון מבקש מראובן חמש מאות זוז שחייב לו על שטר זה, כי חמש מאות זוז הוא כבר פרע לו, ראובן אומר שפרע את כל החוב, האם שמעון גובה את החוב, האם חייב שבועה.
		ב. ואם יש עד אחד שפרע חמש מאות זוז, מה הדין. 

ז.	ראובן הוצי שטר על שמעון שחייב לו אלף זוז, ראובן תובע משמעון רק חמש מאות זוז, כי אומר שכתבו את השטר חשב להלות לכתחילה אלף זו, ולמעשה לא הלוה רק חמש מאות זוז, שמעון טוען שפרע כל החוב, האם ראובן גובה בשטר זה, האם יש כאן שבועה.

ח.	ראובן הוציא שטר שכתוב שמעון חייב לי אלף זוז, ראובן ושמעון אינם זוכרים אם שמעון פרע חוב זה, מה הדין האם שמעון חייב להחזיר חוב זה.
		ב. ואם שמעון אומר שפרע, וראובן אינו זוכר אם פרע, מה הדין.

													ב ה צ ל ח ה.